Υδατοσφαίριση στους Θερινούς Ολυμπιακούς Αγώνες 1904

Στους Θερινούς Ολυμπιακούς Αγώνες του 1904 διεξήχθη τουρνουά υδατοσφαίρισης ανδρών. Συνολικά, 21 αθλητές των Ηνωμένων Πολιτειών, χωρισμένοι σε τρεις ομάδες, έλαβαν μέρος στους αγώνες που διεξήχθησαν το διήμερο 5 και 6 Σεπτεμβρίου στο Φόρεστ Παρκ του Σαιντ Λούις.

Πλην των Ηνωμένων Πολιτειών, η Γερμανία ήταν η μοναδική χώρα που έστειλε ομάδα υδατοσφαίρισης στο Σαιντ Λούις. Μόλις όμως έφτασαν οι αθλητές της εκεί, κατάλαβαν πολύ γρήγορα από τις προπονήσεις των Αμερικανών, ότι το άθλημα έχει άλλους κανονισμούς πέρα από τον Ατλαντικό. Ύστερα από αρκετή σκέψη αποφάσισαν να αποσυρθούν, με αποτέλεσμα στους αγώνες να παραμείνουν μόνο οι τρεις αμερικανικές ομάδες.Εθνοσπόρ: 108 Χρόνια Ολυμπιακοί Αγώνες (1896-2004) - σελ. 44

Το αγώνισμα έλαβε χώρα σε τεχνητή λίμνη που δημιουργήθηκε εντός του Φόρεστ Παρκ για τις ανάγκες των Αγώνων και της μεγάλης έκθεσης που διοργανώθηκε παράλληλα στην περιοχή. Μικρά ρυάκια από τα γύρω χωράφια κατέληγαν στη λίμνη, μολύνοντάς τη με λιπάσματα από τις καλλιέργειες και με ακαθαρσίες των ζώων από τη γειτονική αγροτική έκθεση, με αποτέλεσμα πολλοί αθλητές να μολυνθούν και να αρρωστήσουν. Μέσα στο επόμενο έτος από την ολοκλήρωση του τουρνουά, τέσσερις αθλητές έχασαν τη ζωή τους από τύφο που συνδέεται με τα μολυσμένα νερά της λίμνης.

Τα αποτελέσματα του αγωνίσματος αναφέρονται σε αρκετές πηγές αλλά όχι στον επίσημο πίνακα μεταλλίων της Διεθνούς Ολυμπιακής Επιτροπής. Έτσι, τα τρία μετάλλια που κατέκτησαν οι ομάδες των Ηνωμένων Πολιτειών δεν συμπεριλαμβάνονται στα συνολικά μετάλλια της χώρας στους Αγώνες.

 Συμμετέχουσες χώρες 
Συμμετείχαν 21 αθλητές, όλοι από τις Ηνωμένες Πολιτείες, χωρισμένοι σε τρεις ομάδες.

  Ηνωμένες Πολιτείες (21)

 Σύνοψη αγωνίσματος 
280px|μικρογραφία|δεξιά|Στιγμιότυπο από τον τελικό του αγωνίσματος.

 Τελική κατάταξη 
 Κατάταξη  Ομάδα  Χώρα 1  Νιου Γιορκ Αθλέτικ Κλαμπ  (Λίο Γκούντγουιν, Ντέιβιντ Μπράτον, Τζο Ρούντι, Τζέιμς Στιν, Τζορτζ φαν Κλιφ, Λούις Χάντλεϊ, Ντέιβιντ Χέσερ)   Ηνωμένες Πολιτείες 2  Σικάγο Αθλέτικ Ασοσιέισον  (Φρανκ Κιχόε, Ρεξ Μπιτς, Έντβιν Σβάτεκ, Ζερόμ Στίβερ, Μπιλ Τουτλ, Ντέιβιντ Χάμοντ, Τσαρλς Χίλι)   Ηνωμένες Πολιτείες 3  Μιζούρι Αθλέτικ Κλαμπ  (Αγκούστους Γκόσλινγκ, Γκουάιν Έβανς, Τζον Μέγερς, Μπιλ Όρθγουεϊν, Άμεντι Ρέιμπερν, Φρανκ Σρέινερ, Μάνφρεντ Τέπεν)   Ηνωμένες Πολιτείες

 Σκόρερ 
170px|μικρογραφία|δεξιά|Ο Λίο Γκούντγουιν

ΓκολΥδατοσφαιριστήςΟμάδα8 Λίο Γκούντγουιν Νιου Γιορκ Αθλέτικ Κλαμπ2 Ντέιβιντ Χέσερ Νιου Γιορκ Αθλέτικ Κλαμπ1 Λούις Χάντλεϊ Νιου Γιορκ Αθλέτικ Κλαμπ

 Πίνακας μεταλλίων 

 Παραπομπές 

 Εξωτερικοί σύνδεσμοι 

 Λίστα νικητών μεταλλίων (Διεθνής Ολυμπιακή Επιτροπή)
 Υδατοσφαίριση στους Θερινούς Ολυμπιακούς Αγώνες 1904  (www.olympedia.org)
 Υδατοσφαίριση στους Θερινούς Ολυμπιακούς Αγώνες 1904 (www.sports-reference.com)

Κατηγορία:Αθλήματα Θερινών Ολυμπιακών Αγώνων 1904